A picture containing shape

Description automatically generated

**Sociālās integrācijas valsts aģentūrā organizēto neformālo aprūpētāju kompetenču programmas apmācību grupas komplektēšana**

1. Sociālās integrācijas valsts aģentūra (turpmāk – Aģentūra) mājas lapā publicē plānoto kompetenču attīstības programmas (turpmāk – programma) moduļu apmācību kalendāru ceturksnim.
2. Aģentūra mājas lapā (<https://www.siva.gov.lv/lv/jaunums/piesakies-apmacibam-tuvinieku-aprupei>) nodrošina pieeju pieteikuma programmas moduļu apmācību veidlapai “Dalībnieka pieteikuma anketa apmācībām kompetenču attīstības programmā” (turpmāk – pieteikums)). Pieteikties apmācībām var, aizpildot pieteikumu Aģentūras mājas lapā elektroniski vai iesniedzot pieteikumu Aģentūrā klātienē Slokas ielā 61, Jūrmalā, vai iesūtot pa pastu.
3. Aģentūra pretendentu pieteikumus programmas moduļu apmācībām reģistrē pieteikumu reģistrā to saņemšanas kārtībā.

4. ANM projekta “RAITI: Rehabilitācija. Atbalsts. Iekļaušana. TālākIzglītība.”[[1]](#footnote-1) (turpmāk – projekts) metodiķis vai galvenais metodiķis izvērtē pretendenta atbilstību programmas moduļa apmācības mērķa grupai, pārliecinoties, ka:

* 1. A modulim pieteicies neformālais aprūpētājs (turpmāk - NA) - fiziska persona, kura ikdienā nodrošina neformālo aprūpi personai ar funkcionāliem traucējumiem un kura nav nodarbināta kā aprūpētājs ilgstošas sociālās aprūpes un sociālās rehabilitācijas institūcijā vai nesniedz apmaksātu aprūpes mājās pakalpojumu;

4.2. B[[2]](#footnote-2) modulim pieteicies NA, kurš atbilst 4.1.punktā noteiktajiem kritērijiem un aprūpē personu ar B moduļa tēmai atbilstoša veida funkcionālo traucējumu.

5. Projekta metodiķis nosūta uzaicinājuma e-pastu dalībai apmācībās, nosakot pieteikšanās laiku 5 dienas, NA, kuri atbilst 4.punktā noteiktajiem kritērijiem šādā secībā:

5.1. NA, kuri aprūpē personu ar funkcionāliem traucējumiem ne ilgāk kā 12 mēnešus;

5.2. NA, kuri nav piedalījušies nevienā apmācību programmas modulī.

6. Ja 5 dienu laikā netiek saņemts pietiekams skaits dalībnieku apstiprinājumu dalībai apmācībās, lai nokomplektētu apmācību grupu ar kārtības 5.1.un 5.2. apakšpunktos minētajiem dalībniekiem, projekta metodiķis uzaicinājuma e-pastu nosūta NA, kuri ir apguvuši vienu no programmas moduļiem, nosakot pieteikšanās laiku 5 dienas.

7. Ja 5 dienu laikā netiek saņemts pietiekams skaits dalībnieku apstiprinājumu dalībai apmācībās, lai nokomplektētu apmācību grupu atbilstoši kārtības 5.1. un 5.2. apakšpunktos un 6. punktā minētajiem dalībniekiem, projekta metodiķis uzaicinājuma e-pastu nosūta NA, kuri ir apguvuši divus un vairāk programmas moduļus (bet ne vairāk kā piecus moduļus), nosakot pieteikšanās laiku 5 dienas.

8. Ja NA apstiprinājums/atbilde tiek saņemta pēc uzaicinājuma e-pastā norādītā termiņa, NA tiek iekļauts konkrētās apmācību grupas gaidītāju sarakstā un uz apmācībām tiek aicināts, ja apmācību grupa netiek nokomplektēta atbilstoši kārtības 5., 6. un 7. punktos noteiktajam vai aicināts apmācībām nākamajā grupā, ja tāda tiek komplektēta.

9. Apmācību grupā tiek uzņemti ne vairāk kā 12 NA, kuri pirmie apstiprinājuši dalību apmācībās konkrētajā grupā, atbildot uz uzaicinājuma e-pastu (e-pastā vai telefoniski).

10. Ja NA divas reizes neatbild uz uzaicinājuma e-pastu vai nesniedz informāciju par atteikumu telefoniski, tad NA pieteikumu uz konkrētā programmas moduļa mācībām iekļauj pieteikumu rindas noslēgumā.

11. Komplektējot apmācību grupu, projekta metodiķis vai galvenais metodiķis atkārtoti pārliecinās par NA atbilstību dalībai konkrētajā programmas B modulī, nepieciešamības gadījumā sazinoties ar NA. Informāciju par NA aprūpējamā funkcionēšanas traucējumiem fiksē kārtības 3. punktā minētajā pieteikumu reģistrā.

12. NA programmas moduļu apmācību grupas komplektēšanu Aģentūrā piemēro no 2024. gada 1.oktobra.

Sagatavoja:

L.Pētersone

Projekta RAITI galvenā metodiķe

1. 2024.gada 28.maija Ministru kabineta noteikumi Nr. 312 “Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2. reformas "Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.4.i. investīcijas "Sociālās un profesionālās rehabilitācijas pakalpojumu sinerģiska attīstība cilvēku ar funkcionāliem traucējumiem drošumspējas veicināšanai" īstenošanas un uzraudzības noteikumi” [↑](#footnote-ref-1)
2. B moduli var apgūt tikai pēc attiecīgā A moduļa apguves [↑](#footnote-ref-2)